Aalborg Stiftstidende, 1832-04-07
Det er upaatvivlelig med Hensyn paa denne Bekjendtgjørelse at adskillige ministerielle franske Blade paastaae, at der for det Første ikke kan tænkes paa Anconas Rømning og at denne ikke vil finde Sted, førend Legationerne have faaet en formelig garanteret Forfatning. Fra Rom skrives, at General Cubieres vedbliver at ære Paven i Ord og Skrift, men giør imidlertid hvad han selv og ikke hvad Paven vil. Den 7de Marts afsluttede Generalen en Contract med en Leverandeur, der skulde drage Omsorg for de franske Troppers Fornødenheder i Ancona selv og i en Omkreds af 6 Mile, samt at denne Forpleining siden skulde udstrække sig til Sinigaglia, Osimo, Loretto og omliggende Landsbyer. Arbeiderne paa Fæstningsværkerne fortsættes og om endog disse tilsidst kunde blive Paven selv nyttige, maa man dog tilstaae, at de skeer uden hans Tilladelse og at han formodentlig tilsidst kommer til at betale Omkostningerne. Jmidlertid har dog Generalen ved en Proclamation forbudt al Sammenstimlen paa Gaden og siger blandt andet i denne, at de franske Troppers Nærværelse ikke kan give nogen Ret til at overtræde Politie=Reglementet og de af Hs. Hellighed til den personlige Sikkerheds og den offentlige Roligheds Haandthævelse udstædte Love. Om de østerrigske Troppers Bevægelser i Øvre-Jtalien erfares Følgende fra Rimini under 20de Marts. Begivenhederne i Ancona syntes længe ikke at have nogen Jndflydelse paa de smaae, østerrigske Corpsers Stilling i Legatio nerne. Allerede for nogle Uger siden erfarede man, at det romerske Hof og især Cardinal Albani havde opfordet den commanderende østerrigske General til at besætte Pesaro, Urbino og Fano med Tropper for at beskytte disse Provindser, som ligge saa nær ved Ancona, imod en sandsynlig Occupation af de Franske og isærdeleshed ved Besættelsen af Fano at sikkre den Vei, der forbinder Rom med Legationerne samt Postgangen derimellem. Opsættelsen af denne nødvendige Forholdsregel kunde kun retfærdiggjøres derved, at sammes Udførelse var høiere Hensigter underordnet, og den Omstændighed, at Østerrig kun lod et saare lidet Antal Tropper blive tilbage til Rolighedens Opretholdelse i Kirkestaten og selv paa den Tid, da den officielle Efterretning om det franske Corpses Landing allerede var meddeelt den østerrigske Øverst=Commanderende, vedblev at trække sine Tropper ud af Kirkestaten, maa overtyde endog Østerrigs ivrigste Modstandere om Vienerhoffets uegennyttige og fred elskende Hensigter. Dog - da nylig den 11te Marts det franske Transportskib Rhone atter satte 500 Mand Jnfanterie og et Feldthatterie paa 600 Kanoner i Land; da fremdeles deres hyppige Marscher og Recognosceringer af Sinigaylia og Rimini til, de franske Militairpersoners krigerske Yttringer og Anconas Besættelse indgjød det romerske Hof en levende Bekymring og da endelig General Cubieres syntes at gjøre Anstalt til at ville besætte hele Anconas Omegn i en Omkreds af 6 Mile og utaalmodig vente nye Troppers Ankomst saa kunde den østerrigske General heller ikke undlade at gribe til saadanne materielle Forsigtighedsregler, som Klogskab bød. Følgelig ere nogle østerrigske Compagnier afgangne til Fano, andre til Pesaro og Urbino og de fire Batailloner Infanterie og 2 Escadroner Cavallerie, som i forrige Maaned forlode det pavelige Gebeet, komme nu tilbage for at holde Garnison i Bologna, efterat de tvende Regimenter, Gulay og Hohenlohe, der hidtil udgjorde Bolognas Besætning ere afgangne til hine ovennævnte Stæder. - Jfølge en noget senere Skrivelse fra Bologna ventes endnu flere østerrigske Tropper dertil, nemlig: et ungarsk Husarregiment, nogle Batailloner Croater samt en Artilleriepark. Efter samme Skrivelse beløber Styrken af den østerrigske Hær i Jtalien sig nu til 85000 Md. Medens saaledes Jtaliens politiske Tilstand for en Deel er urolig og forvirret, er denne skjønne Halvøe paa flere Stæder bleven hjemsøgt af en ødelæggende Naturbegivenhed, J Begyndelsen af Marts Maaned har man sporet Jordskjelv baade i Øvre- og Nedre=Jtalien og det af et temmelig alvorligt Slags. J Parma - skrives der fra Mailand - er næsten intet Huus bleven ubeskadiget og i Reggio nedstyrtede et Kirketaarn, som i sit Fald ramte en Caserne og paa den Maade dræbte adskillige østerrigske Soldater.